cyanic-selkie/wikianc huggingface dataset:
Jens Andreas Werenskiold Bugge
Jens ble cand.real. i 1938 ved Universitetet i Oslo. Etter sommerjobb ved Bergens Museum i 1938, var han vit.ass. ved NTH fra 1939 til 1943, før han tiltrådte som universitetsstipendiat ved Universitetet i Oslo, der han i 1945 kunne innkassere dr.philos. i fredsåret 1945 på avhandlingen «Geological and petrographical investigations in the Kongsberg-Bamble formation», basert på en rapport han hadde fremlagt i 1943. Disputasen ble utsatt da universitetet ble stengt høsten 1943 (se Studentdeportasjonen i 1943). Fra 1947 var han dosent ved NTH, der han i 1954 fikk opprykk til professor i malmgeologi og ledet bergavdelingen 1958 til 1960. I 1965 meldte han overgang til Universitetet i Oslo der han jobbet som professor frem til 1983. I 1983 fikk han "Den gyldne hammer" av sine geologistudenter. Året efter døde han av kreft.
Svelgen III kraftverk
Svelgen III, Indrehus kraftverk er et vannkraftverk ved Indrehusvatnet i Bremanger kommune i Vestland.
Demonen fra Nicaragua
Verre er det imidlertid at Kane, under de uvante klimatiske forholdene, pådrar seg malaria. Malariaen skal, etter hvert sammen med stadig flere helseproblemer og skavanker forfølge ham resten av livet.
Ching Maou Wei
Ching Maou Wei (født 14. november 1985) er en svømmer fra Amerikansk Samoa som deltar i Sommer-OL 2012. Ching Maou Wei var Amerikansk Samoas flaggbærer under Sommer-OL 2012.
Adelowalkeria
Utseende
Middelsstore (vingespenn ca. 80 millimeter), rødbrune eller gulbrune påfuglspinnere med litt tilspissede vinger. Midt i forvingen er det to-tre hvite flekker.
Latakia
Demografi
Et armensk samfunn på 3 500 holder fremdeles til i byen, og det finnes også et lite gresk samfunn. Innenfor bygrensene ligger den «uoffisielle» Latakia-leiren, som ble opprettet i 1956 og huser 6 354 palestinske flyktninger, hovedsakelig fra Jaffa og Galilea. Hele befolkningen snakker arabisk, hovedsakelig nordlevantinsk dialekt.
Jens Andreas Werenskiold Bugge
De gamle skarn-forekomstene i Arendal var sentralt i hans arbeide. Han var ellers en ekspert innen økonomisk geologi og mye brukt konsulent for mange private bergverk i Norge. Da han døde satt han i det regjeringsoppnevnte "Mineralsressursutvalget".
Latakia
Økonomi
Havnen i Latakia er hovedruten inn i Syria for containere, men behandler også store mengder metall, maskineri, kjemikalier og mat. I 2004 ble det losset av 5,1 millioner tonn, og en million tonn ble eksportert fra havnen. Et nytt kaianlegg er under utbygging. Havnen blir drevet av halvveis selvstendige, statlige selskap. I området rundt Latakia er det et rikt jordbruk. Eksportvarer er mellom annet bitumen og asfalt, korn, bomull, frukt, egg, vegetabilsk olje, keramikk, og tobakk. Bomull, behandling av vegetabilsk olje, garving, og svampfisker er lokale industrier i byen.
Jens Andreas Werenskiold Bugge
Han ble gift i Trondheim i 1942 med dansepedagogen Gerd som døde i 2006. Sønnene Carl og Harald døde i barndommen av blodsykdom, så Gerd testamenterte halvparten av sin store formue til forskning og behandling av disse sykdommene.
Slave (elv)
Slave er ei elv i provinsen Alberta og Nordvestterritoriene i Canada. Den renner fra Athabascasjøen og munner ut i Store Slavesjø. Den er 434 km lang, men med tillegg av tilførselselven Peace på 1 923 km er elveføret 2 357 km langt. Det har et nedbørfelt på 616 400 km².
Demonen fra Nicaragua
Mottagelsen av boka
Og utgivelsene var ikke begrenset til Norge. Boka kom i Sverige i 1974 på B. Wahlströms Bokförlag som I dödens spår og året etter i Danmark på Winther som Dæmonen fra Nicaragua. I 1976 kom den i England på Corgi Books som The demon of Nicaragua og i Finland på Otava som Nicaraguan paholainen. Også Island fikk sin Prenthusið-utgave Óvætturinn frá Nicaragua.
Svelgen III kraftverk
Installert effekt er 22 MW fra en peltonturbin. Årsproduksjon er 128 GWh.
En pumpestasjon på 300 kW som kalles Vatn 462 er tilknyttet kraftverket. Den ble satt i drift i 1996, og øker produksjonen med 5 GWh.
Latakia
Økonomi
Cote d'Azur-stranden i Latakia er en av de meste populære feriestedene i Syria, og aktiviteter her er mellom annet vannski, jetski og brettseiling. Byen har åtte hotell, to av de fem-stjernes.
Som i andre syriske byer er vindushopping og kveldsturer til markedene det meste populære tidsfordrivet i Latakia. Mange designerbutikker ligger i 8 Azar-gaten og i hjertet av shoppingområdet er det en rekke blokker rundt 8 Azar-gaten, Yarmoukgata og Saad Zaghloul-gaten i sentrum av byen.
Latakiatobakk
Latakiatobakk er en spesiell tobakk som opprinnelig ble produsert i Syria og oppkalt etter havnebyen Latakia. I dag blir tobakken hovedsakelig produsert på Kypros. Den blir tørket over en ild av pinje eller eik, noe som gir den en intens røykfull, pepret smak og lukt. Den er som regel for sterk for folk flest til å røyke ren, og blir gjerne blandet med andre typer tobakk, særlig engelsk, balkansk og noen amerikanske blandinger.
Latakia har en årlig festival, Al-Mahaba-festivalen. Festivalen blir holdt mellom 2. og 12. august og omfatter kulturelle hendelser, idrettskonkurranser og konserter. Festivalen blir holdt i Latakia Sports City som er et landemerke i byen. Blomsterfestivalen blir holdt på samme tid. Minnefestivalen i Latakia er rettet mot den antikke historien til Latakia. Den ble holdt hvert år fra 16. til 18. september og omfatter karneval, panoramautstillinger om Ugarit og det antikke Laodikea, en fønikisk båtkonkurranse og utstilling, samt en brettseilingskonkurranse.
Museum
Nasjonalmuseet i Latakia ble bygd i 1986 nær sjøen. Bygningen var tidligere hjemmet til guvernøren i Alawitterstaten og var opprinnelig en osmansk khan («karavansarai») fra 1500-tallet kalt Khan al-Dukhan, som betyr «Røyk-khanen», siden de drev tobakkhandel her. Khanen var ikke bare et gjestgiveri, men var også en privat bolig. Utstillingene omfatter tavler fra Ugarit, smykker, mynter, småfigurer, keramikk fra antikken og tidlige arabiske og korsfarernes ringbrynjer og sverd.
Utdannelse
På grunnskolenivå (6-15 år) har Latakia 167 812 elever fordelt på 615 skoler med en kapasitet på 5 824 klasser og 10 446 lærere. På videregående nivå har Latakia 16 968 elever (54% kvinner) fordelt på 613 klasser og 4 992 lærere.
Universitetet i Latakia ble åpnet i 1971 og er fikk navnet Tishreen-universitet («Oktoberuniversitetet») i 1976 til minne om seieren Syria hevdet de tok i oktoberkrigen i 1973. Universitetet har 25 660 studenter, hvor 57% er kvinner. Byen huser en gren av Det arabiske akademiet for vitenskap, teknologi og sjøfart.
En skole i Latakia i Syria er kalt opp etter Jules Jammal, et arabisk kristen offiser som var en selvmordsbomber som gikk til angrep på et fransk skip.
Landemerker
Den moderne byen viser enda spor etter den tidligere storhetstiden. Marinaen er bygd på fundament av antikke søyler og det finnes en gammel port og andre spor fra antikken i området, som sarkofager og gravgrotter. Porten er en merkverdig triumfbue sørøst i byen, nesten like hel som da den ble bygd. Den har fire innganger, som Forum Jani har i Roma. Det er trodd at buen ble bygd til ære for Lucius Verus eller Septimius Severus. Deler av greske og latinske inskripsjoner er spredt over alle ruinene.
Interessante steder i nærheten er den massive Saladin-borgen og ruinene av Ugarit, hvor en har funnet noen av de tidligste sporene etter alfabetisk skrift. Her finnes også flere populære strender. Det er mange moskéer i Latakia, blant annet Den store moskéen fra 1200-tallet og Jadid-moskéen fra 1700-tallet bygd av Suleiman Pasha Azem.
Helsevesen
Latakia har 16 sykehus med til sammen 1 278 senger, i snitt en seng per 663 personer. Den har også 94 helsesentre, som i snitt er ett senter per 9 011 personer. Tallet på leger er 1 696, med 499 personer per lege. I tillegg finnes det 888 tannleger og 448 farmasøyter.
Demonen fra Nicaragua
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Demonen fra Nicaragua i et dobbeltbind, i bok nr. 25, sammen med Dødsklokkene. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Demonen fra Nicaragua i 2005 som bok 48 i bind 47–48.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom boka i 2013 som bok nr. 50 i serien, en utgivelse som i 2015 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 50 i serien er ført videre i senere utgivelser, som i Cappelen Damms lydbokversjon fra 2020, lest inn av Torgeir Reiten.
Skyting under Sommer-OL 2012 – 10 m luftpistol kvinner
Skyting under Sommer-OL 2012 – 10 m luftpistol kvinner fant sted den 29. juli 2012 på Royal Artillery Barracks.
Slave (elv)
Elvenavnet antas å komme fra det athabaskiske «Deh Gah Got'ine», som er navnet på slavey-gruppen av dene-urbefolkningen og har ingenting å gjøre med slaveri.
Slave har sitt utspring i Peace-Athabascadeltaet ved Athabascasjøen, hvor elvene Peace og Athabasca møtes. Elva renner derfra nordover inn i Nordvestterritoriene og munner ut i Store Slavesjø nord for Fort Resolution. Fra Store Slavesjø renner elva Mackenzie videre til Beauforthavet.
Slave og strykene ved Fort Smith er blant de beste områdene for elvepadling i verden. Det er fire strykstrekninger: Pelican Rapids, Rapids of the Drowned (De druknedes stryk), Mountain Portage Rapids, og Cassette rapids. Strykene spenner fra lette i klasse I, til ufarbare stryk i klasse VI, hvor flere padlere har omkommet.
Elva er hjemsted for den nordligste kolonien av amerikapelikan i Nord-Amerika. Pelikanene hekker på mange av øyene i Mountain Portage Rapids. Øyene er et fuglereservat, og er stengt for menneskelig trafikk fra 15. april til 15. september, ettersom kan forlate reirene sine i stort omfang hvis de blir forstyrret.
Adelowalkeria
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Slekten er utbredt i Sør-Amerika.
Systematisk inndeling
Artene som her er listet under slektene Scolesa og Ceratesa blir noen ganger ført til Adelowalkeria.
Injong av Goryeo
Det meste av hans regjeringstid var han dominert av Yi Ja-gyeom, far til hans dronning og av andre medlemmer av Gyeongwon Yi-klanen. Etter at Injong hadde forsøkt å ta tilbake kongemakta, gjennomførte Yi et statskupp i 1126. Ved hjelp fra lokale ledere, ble Injong innsatt som konge i 1127. I 1135 ble det gjennomført et nytt opprør, ledet av buddhistmunken Myo Cheong. Opprøret ble slått ned av general Kim Bu-sik.
I 1145 beordret Injong fullføring av boka Samguk Sagi, i dag er dette den eldste bevarte boka om Koreas tidligste historie.
Image Packaging System
Image Packaging System (IPS), også kjent som pkg(5), er et multiplattform pakkesystem som er skapt av OpenSolaris-brukernettverket i koordinering med Sun Microsystems. Det benyttes av Solaris 11, flere Illumos-baserte distribusjoner (OpenIndiana, OmniOS, XStreamOS ) og et voksende antall applikasjoner, deriblant GlassFish, på en rekke plattformer.
Latakia
Helsevesen
Det største sykehuset i Latakia er nasjonalhospitalet i Latakia i Bagdadgaten. Al-Assad universitetssykehus ligger i 8 Azargata. Det mer moderne Tishreen-universitetssykehus ble bygd som en del av Tishreen-universitet.
Samferdsel
Veier knytter Latakia til Aleppo, Beirut, Homs, og Tripoli. Hovedkystvegen i byen er Jamal Abdel Nasser-gaten, oppkalt etter den tidligere egyptiske presidenten Gamal Abdel Nasser. Der ligger hoteller, restauranter og bymuseet og den ender ved Hitteenplassen. Fra plassen går den i en gren sørvest til al-Maghreb al-Arabi-gaten, sørover til 8 Azar-gaten, som varer sør til den danner Bagdad aveny, hovedveien mellom nord og sør. .
Mye av byen er tilgjengelig med taxi og andre offentlige transporttilbud. Busser transporterer folk til forskjellige syriske, libanesiske og tyrkiske byer, som Aleppo, Damaskus, Deir ez-Zor, Palmyra, Tripoli, Beirut, Safita, Homs, Hama, Antakya, og Tartus. Garagat Pullman-busstasjon ligger ved Abdel Qader al-Husseini-gaten, og minst et dusin private selskap holder hus ved stasjonen. På samme gaten ligger den eldre Hob-Hob busstasjon, som driver på det prinsippet at de kjører når det er fullt til Damaskus og Aleppo. Lokale minibusser kjører mellom al-Yaman-plassen og sentrum av byen.
Togstasjonen i Latakia ligger ved al-Yamanplassen. «Chemins de Farer Syriens» opererer togene, og av ruter finner en to daglige avganger til Aleppo og en gang i uken til Damaskus via Tartus. I 2005 reiste rundt 512 167 passasjerer fra togstasjonen i Latakia.
Skyting under Sommer-OL 2012 – 10 m luftpistol kvinner
Øvelsen var todelt: først ble det skutt en innledende kvalifiseringsomgang, og deretter en finale. I kvalifiseringen skjøt hver skytter 40 skudd med luftpistol. Hvert skudd gir poeng fra 1 til 10, hvor 10 er maksimum for ett skudd.
De åtte beste skytterne i kvalifiseringen går videre til en finaleskyting, som består av ytterligere 10 skudd. Finaleskuddene blir bedømt med en desimal, slik at maksimum for ett skudd er 10,9. Total poengsum for alle 50 skudd bestemmer den endelige rekkefølgen.
Guo Wenjun forsvarte tittelen i tett finale
Etter den innledende skytingen var det bare 3 poeng som skilte de 8 som skulle skyte finale. Finalen ble spennende da franske Céline Goberville ledet foran tittelforsvarer Guo Wenjun helt til det siste skuddet. På sitt siste skudd skjøt Goberville en 8,8, mens Guo skjøt et nesten perfekt skudd med 10,8, og tok dermed gullet som hun også gjorde i Beijing for 4 år siden. Goberville havnet på samme poengsum som ukrainske Olena Kostevytsj som forøvrig vant øvelsen under Sommer-OL 2004 i Athen, og de to måtte i omskyting om sølvmedaljen. Goberville tok sølvet etter at hun skjøt 10,6, mens Kostevytsj bare fikk en 9,7.
Latakia
Samferdsel
Bassel Al-Assad internasjonale lufthavn ligger 25 km sør for Latakia og fungerer som en nasjonal og regional flyplass med faste ruter til Sharjah, Jidda, Riyadh og Kairo. Havnen i Latakia har seks organiserte båtruter mellom Alexandria, Izmir og Beirut. I tillegg går det uregelmessige ferjer til Kypros. I 2005 reiste 27 939 passasjerer ut fra havnen.
Slaget ved Moljatitsji
Slaget ved Moljatitsji fant sted i det nåværende Belarus under den store nordiske krig. Den russiske armé under fyrst Mikhail Mikhajlovitsj Golitsyn (Михаил Михайлович Голицын) forsøkte forgjeves å fordrive den svenske armé under ledelse av generalmajor Carl Gustaf Roos. Moljatitsji (Молятичи) er det russiske navnet på landsbyen som på belarusisk heter Maljatsitsjy (Маляцічы), og som på polsk heter Malatycze. I eldre svenske dokumenter kalles slagstedet Malatitze. Landsbyen Moljatitsji ligger i Kritsjev-distriktet ved grensen til Russland rundt 90 km øst for byen Mogiljov (Mahiljow). Slaget ble utkjempet i sumpområdet mellom elvene hvite og svarte Natopa.
Kriminalitet i Brasil
Drapstall
Drapstallene har steget jevnt de siste 30 årene, med en total økning på 132% mellom 1980-2009. . Grunnen til dette har lenge vært antatt å være gjeng- og narkotikarelatert, men det er familievold og trafikkulykker som øker mest.
Narkotika
Brasil er et viktig produksjons- og transittland for narkotika fra Sør-Amerika til Mellom- og Nord-Amerika. Barn blir ofte brukt i denne bransjen, både som produsenter, kurerer, ordonnanser, vaktmannskap o.l.
Korrupsjon
Brasil er et av de landene med mest politisk korrupsjon, og de lå i 2013 på 72.-plass på transparencys liste som rangerte alle landene i verden Korrupsjon er gitt som hovedgrunnen til de store demonstrasjonene og protestene i forkant av VM i fotball 2014.
Annet
Av småkriminaliet er bilkapringer og kidnappinger de mest vanlige
MS «Snefjord» (1964)
MS «Snefjord» var et fryseskip bygget ved Deutsche Werk A/G, Hamburg, som byggenummer 802. Det ble levert til rederiet P/R Puna ved Fr. Laeisz, Hamburg i mars 1964. Kjøpt til Norge av Kornelius Olsen i 1970.
Ålands polismyndighet
Ålands polismyndighet er en selvstendig ålandsk politimyndighet som i henhold til självstyrelselagen er uavhengig av politiet i Finland. Det ålandske politiet er en del av Ålands landskapsregering og er underlagt kansliministerns ansvarsområde.
Ålands polismyndighet ble til i 2001, da Ålands polisdistrikt skiftet navn. I 1980 ble lensmannsdistriktene og polisinrättningen i Mariehamn slått sammen til Ålands polisdistrikt. Fra 2011 hører også Landskapsalarmcentralen under Ålands polismyndighet.
Ålands polismyndighet har (pr. 2015) 90 ansatte, hvorav 64 er polititjenestemenn. Hovedkvarteret ligger i Strandgatan 27 i Mariehamn. Det finnes lokalkontorer på Föglö og Kumlinge.
De riksdekkende enhetene i det finske politiet, som Rörliga polisen, Centralkriminalpolisen og Skyddspolisen, skjøttes på Åland av Centralkriminalpolisens enhet på Åland. Denne enheten er en del av Statens ämbetsverk på Åland.
Polisen på Åland har samme uniformer som i Finland og politiutdannelsen skjer på samme akademi som i Finland.
Haptisk kommunikasjon
Haptisk kommunikasjon er måten som mennesker og andre dyrearter kommuniserer på via berøring. Berøring, eller den haptiske sans, er svært viktig for mennesker, da den, i tillegg til å gi informasjon om overflater og konsistens, også er en komponent i ikke-verbal kommunikasjon i mellommenneskelige forhold, og avgjørende for tilkjennegivelse av fysisk intimitet. Den kan være både seksuell (kyssing er et slikt eksempel som noen ganger er seksuelt) og platonisk (så som klemming eller kiling).
Edder Delgado
Edder Delgado (født 20. november 1986) er en honduransk profesjonell fotballspiller som spiller for den honduranske fotballklubben Real España. Han spiller som midtbanespiller, og er også en del av. Han ble tatt ut til Fotball-VM 2014 i Brasil.
Brit Bergmann
Brit Bergmann (født 3. februar 1955) er en norsk tidligere svømmer som representerte Trondhjems SLK.
Hun vant to NM-gull og sju NM-bronse i perioden 1970–1973.
Bergmann ble rangert som nummer 491 på listen over de 1000 beste idrettsutøverne i Trøndelag på avisa Nidaros sin kåring i 2020.
Baltic News Service
Baltic News Service (BNS) er det største nyhetsbyrå som opererer i de Baltiske stater. Grunnlagt i april 1990 av en gruppe studenter (administrerende direktør Allan Martinson) som forsøkte å informere utenlandske korrespondenter i Moskva om utviklingen i de Baltiske lands kamp for uavhengighet fra Sovjetunionen. Innen et par måneder hadde byrået fått anerkjennelse fra flere Vestlige media.
I dag er BNS er et holdingselskap for separate organisasjoner i Estland, Latvia og Litauen.
Yejong av Goryeo
Yejong av Goryeo (født 1079, død 1122) var den 16. konge av det koreanske kongedømmet Goryeo. Han var eldste sønn av kong Sukjong og dronning Myeongui.
Everything but the Girl
Everything but the Girl (ofte forkortet EBTG) var en engelsk duo av musikere som startet opp i Hull i 1982. De hadde fem sanger på førsteplassen på Dance Club Songs-lista i USA. Det første albumet kom ut i 1984 - Eden.
Hevnens engler
Hevnens engler er en norsk roman, utgitt som bok nummer 35 i den 83 bind store serien om western-helten og US-marshalen Morgan Kane. Boka ble lansert i 1970, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 414 og kostet fire kroner.
Hevnens engler er lagt til Utah, der mormonene huserer. De praktiserer flerkoneri, ergo får de, angivelig, litt manko på damer. Nabostatene klager ihverfall over at mormonske bander stjeler kvinner, slik at det hele blir en føderal sak og myndighetene må vise handlekraft: Morgan Kane og kollega Ed Zachary sendes ut! Det viser seg snart at en biskop Kramer, i spissen for organisasjonen «Hevnens engler» terroriserer både mormoner med religiøse avvik, mormoner som vil bryte ut og andre. Underveis treffer også Kane mormonpiken Zienna, en kvinne som vil berøre følelsesmennesket Kane gjennom flere bøker, og som nå må reddes under dramatiske omstendigheter i et handlingsløp der Kane dreper Kramer og åtte andre mormoner. For Kane og Kane-leserne er det likevel ikke dette dramaet det er tyngst å ta seg gjennom. Det viser seg at Morgan Kanes egen Kate, journalisten Kate Coleman, i jakten på det helt store scoopet har infiltrert mormonene, har måttet rømme fra dem, og nå nesten på grunn av tilfeldigheter, truffet av en rikosjett fra Hevnens engler, så helt unødvendig, dør i hans armer - forøvrig med den siste replikken: - Pokker ta deg Morgan...
Verre har ikke stoda vært siden Kane fant sin elskede Linda død i bok nummer seksten, Tilbake til kampen.
Mottagelsen av boka
Hevnens engler kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Fra 1969 merket imidlertid forlaget en økende etterspørsel, og da Kane-serien for alvor slo an i 1970 måtte Hevnens engler de neste årene trykkes i stadig nye opplag... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Hevnens engler i et dobbeltbind, i bok nr. 26, sammen med Gribbene i Sierra Madre. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Hevnens engler i 2005 som bok 49 i bind 49–50.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom boka i 2013 som bok nr. 51 i serien, en utgivelse som i 2015 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 51 i serien er ført videre i senere utgivelser, som i Cappelen Damms lydbokversjon fra 2020, lest inn av Torgeir Reiten.
Kinas klima
Klimaet i Kina er svært variert på grunn av de varierende topografiske og geografiske forholdene i landet. Et av de viktigste klimatiske trekkene er monsunen, som er mindre kjent enn den indiske monsunen, men minst like viktig. Den årlige syklusen av regntid og tørke utgjør en svært viktig del av livet til den tette befolkningen i den østlige halvdelen av landet. Selv om Kina ligger ved Stillehavet, er det fra Det indiske havet fuktet kommer når monsunen starter sent på våren. Steder som knapt nok ser en dråpe vann eller et eneste snøflak i januar kan bli overskylla av vann i august. Alvorlige flommer kan berøre de store elvene, særlig Chang Jiang, og på 1900-tallet alene mistet hundretusenvis av mennesker livet. I september når kald norlig vind trenger seg sørover begynner monsunen å trekke seg tilbake. Den kalde vinden varer gjennom vinteren og gir lave temperaturer og tørre forhold i store deler av landet.
Enkelte områder kan få svært store temperaturforskjeller gjennom året, særlig i de indre, østlige områdene. Her har vinteren svært lave temperaturer, mens sommeren er varm og trykkende. Temperaturendringene er likevel forholdsvis enkle å forutse siden temperaturvariasjonen fra dag til dag er nokså liten, og årstidene vanligvis er presise hvert år. Kaldlufta fra Sibir presser seg sørover i Øst-Kina, og kan trenge inn i de sørøstlige områdene. Hong Kong er en av de få kystbyene i tropene som kan få temperaturer ned mot 0 °C. Selv om det er kaldt fører den tørre luften til at det kommer lite snø. De nordøstlige områdene kan derimot få snø, og her blir snøen som regel liggende over lang tid. De siste årene har de nordlige områdene av Kina ikke fått så harde vintre som normalt, med temperaturer godt over normalen i lange perioder.
Øst
Selv om hele den østlige delen av Kina blir påvirket av monsunen, er det mye forskjeller i området. Vinteren er tørr overalt, bortsett fra litt spredt snø i nord, og lett regn lengst sør, hovedsakelig langs kysten. Kuldebølger fra Sibir trenger seg sørover i landet med jevne mellomrom og har størst innvirkning i Chang Jiang-dalen i byer fra Wuhan til Changsha. Nan Lingfjellene hindrer den verste kulden i å nå de sørligste provinsene. Forholdsvis mildt er det også i Sichuanområdet, inkludert Chengdu og Chongqing. Om våren kommer det vanligvis et par intense sandstormer fra Mongolia og inn i det nordlige og nordløstlige Kina, noe som fører til såre øyne og dårlig sikt. Våren er fremdeles tørr, men temperaturene øker raskt. Monsunen når vanligvis de sørlige områdene i midten av mai, før den går nordover i rykk og napp. I juni stopper ofte monsunen opp over Chang Jiang-dalen, og danner et grenseområdene kalt en Mei-yu front som kan gi store nedbørsmengder i dette området i flere uker i strekk. Monsunen når vanligvis Beijing sent i juli og de nordøstlige slettene tidlig i august. I disse nordlige områdene trekker monsunen seg raskt tilbake sent i august. Beijing har en årlig nedbørsnormal på 619 mm.
Regnet minker vanligvis noen uker sent i juli og august i hjertet av Øst-Kina mellom Chang Jiang-dalen og Nan Lingfjellene. I denne perioden kan varmen og det høye fuktnivået være svært ubehagelig. I byer som Chongqing, Wuhan og Nanjing kan nettene holde seg over 25 °C, og om ettermiddagen kommer temperaturen ofte over 35 °C. Lokale tordenbyger eller en tyfon som går inn over land kan gi mer forfriskende forhold. Den sørøstlige kysten blir ofte berørt av tyfoner i perioden fra juli til september. Selv om de fleste tyfonene bøyer av før de kommer så langt vest, blir Kina vanligvis berørt av fire-fem tyfoner i et normalår. Det sørlige området av Kina er den våteste landsdelen, og Hong Kong har for eksempel en normal årsnedbør på 2169 mm.
Høsten kommer raskt fra nord til sør med frisk vind og raskt fallende temperaturer, men en god del sol. Når monsunen trekker seg tilbake kan det regne i dagevis i de sørvestlige provinsene Sichuan, Yunnan og Guizhou. De høyereliggende områdene av Yunnan ligger over de tropiske luftmassene om sommeren, og kulden om vinteren, og har behagelig klima og «vår hele året».
Tibet
De sørlige dalene av Tibet er det meste besøkte området, og her har man temperaturer som i sentrale områder av Skandinavia om sommeren. Over 5000 m holder temperaturen seg gjerne under 10 °C i juli, og om natten under 0 °C. De høyeste toppene får gjerne mer snø om sommeren enn resten av året, men i et slikt tørt klima som i dette området er det bare snakk om små mengder. Regn- og tordenbyger i forbindelse med monsunen er mest vanlig på sørsiden, hvor dalene særlig får nedbør om natten. Våren og høsten er forholdsvis tørr med en god del sol, men man kan få litt snø i begge årstider. Selv om vinteren er kald, er det ikke så kaldt som man skulle forvente. De verste kuldebølgene fra Sibir holder seg til de lavereliggende områdene.
Jemal Le Grand
Jemal Le Grand (født 30. juni 1994 i Oranjestad) er en svømmer fra Aruba som deltok i Sommer-OL 2012 på 100 meter fristil. Jemal Le Grand var Arubas flaggbærer under Sommer-OL 2012.
Oppstandelsessteinen
Oppstandelsesteinen er en magisk stein i J.K. Rowlings fantasyfortelling om Harry Potter. Steinen er ifølge boka plassert på en ring. Steinens egenskap er å vise avdøde man er glade i.
Historie
Steinen antas å ha blitt lagd av en av de tre Pefermellbrødrene, men ifølge Historien om de tre brødrene var det døden som lagde den til ham. Ringen gikk i arv i mange generasjoner før den havnet hos Mørchfamilien. Der drepte Voldemort sin bestefar, og tok ringen. Senere ble den en Malacrux som Humlesnurr ødela med griffingsverdet. Harry fant ut at ringen fortsatt fungerte etter at den ble knust, og brukte den. Men han mistet den i den forbudte skogen på vei for å møte Voldemort.
Vaclav Havlik jr.
Václav Havlík jr. var en tsjekkisk scenograf og dukkemaker. Han var sønn av dukketeaterpioneren Václav Havlík (1884-1945).
Václav Havlík jr. var en av grunnleggerne av den profesjonelle tsjekkiske dukketeater-scenografitradisjonen, mens søsteren Jarmila Fenclova-Havlíková var dukkemaker og scenograf.
Václav Havlík jr. designet dukkene som ble benyttet i Oslo Nye Dukketeaters oppsetning Prologus fra Ulysses von Ithacia - eller en Tydsk Comoedie (1967), som var basert på et stykke av Ludvig Holberg.
Burneyrelieffet
Burneyrelieffet, også kalt Nattens Dronning-relieffet, er et relieff av terrakotta fra Isin-Larsa-tiden eller fra gammelbabylonsk tid. Det viser en bevinget, naken kvinnelig antropomorf figur med fugleklør, flankert av ugler og båret av løver - åpenbart en gudinne. Det har blitt datert til mellom 1800 og 1750 f.Kr.
Maren Aasan
Maren Aasan (født 17. juli 1995) er en norsk politiker (H) som fra oktober 2017 til januar 2019 var politisk rådgiver for statsråd Linda Hofstad Helleland, først i Kulturdepartementet, senere i Barne- og likestillingsdepartementet. Fra januar til august 2020 var Aasan igjen politisk rådgiver for Helleland, som ble distrikts- og digitaliseringsminister i Kommunal- og moderniseringsdepartementet.
Burneyrelieffet
Relieffet stammer fra det sørlige Irak. Men ettersom det er kommet forskerne i hende via kunsthandlere har det ikke latt seg gjøre å stedfeste opprinnelsen nøyaktig. Relieffet kom i 1924 til England, og undersøkelser av det ble publisert første gang i 1937. Bortsett fra dets særegne ikonografi er dets dype relieff og relative store størrelse en antydning om det var benyttet som kultbilde. Hvilken gudinne som er fremstilt på relieffet er fortsatt omdiskutert. Det kan være Inanna eller Ištar eller også søsteren Ereškigal, og dessuten Lilith.
Navnet «Burneyrelieffet» kommer fra den daværende eier, Sydney Bernard Burney. I 2003 ble relieffet kjøpt av British Museum. Etter at ektheten ble betvilt flere ganger, gjennomførte British Museum termoluminescens-dateringer, og det bekreftet ektheten.
Maren Aasan
Hun vokste opp i Verdal, gikk studiespesialisering med fordypning i drama ved Inderøy videregående skole, og har vært engasjert i amatørteater og idrett. Aasan er utdannet jurist fra Universitetet i Oslo.
Hun ledet Nord-Trøndelag Unge Høyre i 2014, og var varamedlem av Verdal kommunestyre og Nord-Trøndelag fylkesting (senere Trøndelag fylkesting) i perioden 2015–2019. Fra 2015 til 2017 var hun ansatt som kommunikasjonsrådgiver i Høyres stortingssekretariat. Aasan er for tiden ansatt i rådgivningsselskapet Kruse Larsen.
Pyromanen
Pyromanen er en norsk drama-/thrillerfilm fra 2016 regissert av Erik Skjoldbjærg. Filmen er basert på boken Før jeg brenner ned av Gaute Heivoll som igjen er basert på virkelige hendelser da brannmesterens sønn startet flere branner i Finsland i 1978. Filmen hadde norsk kinopremière 22. april 2016 og internasjonal premiere under filmfestivalen i Toronto i starten av september samme år. Manus er skrevet av Bjørn Olaf Johannessen.
Handling
En hensynsløs pyroman er på frifot i en liten by oå Sørlandet. Men det innbyggerne ikke er klar over er at denne pyromanen ikke er en fremmed, han er faktisk en av dem - og sprer frykt i det skjulte.
Dette viser seg etter hvert å være brann-sjefens egen sønn, som tenner på bygninger før han reiser sin vei. Deretter kommer han tilbake til åstedet, for å være med på å slukke brannene han hadde startet.
Nordkjoselva
Nordkjoselva (nordsamisk: Dápmotjohka) er ei elv i Balsfjord kommune i Troms og Finnmark. Den renner gjennom Tamokdalen og Balsfjordeidet og munner ut ved Nordkjosbotn innerst i Balsfjorden. Elva er 30,5 km lang, og har et nedbørfelt på 192,30 km². Middelvannføringen ved munningen er 5,65 m³/s.
Elvas løp
Ved Øvergård renner elva ut på Balsjordeidet og snur mot vest. På strekningen ned til munningen har elva et jevnt fall, bare avbrutt av enkelte strykpartier. I motsetning til den ville Tamokdalen er Balsfjordeidet et kulturlandskap og en stor del av dalbunnen består av dyrket mark. Den største sideelva, Bruelva (Bomstadelva), kommer inn fra nord bare to kilometer før munningen, mens Kjusakdalelva kommer inn fra sør fire kilometer lengre opp i dalen. Elva munner ut i Balsfjorden ved tettstedet Nordkjosbotn. Europavei 6 følger vassdraget på Balsfjordeidet, mens fylkesvei 87 går langs elva i Tamokdalen.
Vassdragsvern
Vassdraget ble vernet mot kraftutbygging i Verneplan III for vassdrag i 1986. Vernet ble begrunnet med at vassdraget er viktig del av et glasialt formet landskap med relativt høye fjell, bratte dalsider og dalbunner fylt med løsmasser, samt et stort naturmangfold knyttet til elveløpsformer, skredformer, geomorfologi, landformer, botanikk og vannfauna. At vassdraget er viktig for friluftsliv ble også anført som en grunn.
Ved munningen av elva ligger Nordkjosbotn naturreservat.
Helle Sjelle
Helle Sjelle Nielsen (født 3. mars 1971 i Faxe) er en dansk konservativ politiker. Mellom 2001 og 2011 var Sjelle medlem av Folketinget for Det Konservative Folkeparti.
Hun vokste opp i Faxe og gikk gymnaset i Haslev. Sjelle meldte seg inn i Konservativ Ungdom som tenåring, da Poul Schlüter var statsminister og de konservatives leder. Hun var medlem av hovedstyret i Det Konservative Folkeparti fra 1995 til 1997 og innvalgt i Københavns borgerrepresentasjon fra 1998 til 2005.
I 2001 ble hun valgt til Folketinget fra Københavns østre storkrets, etter å ha blitt nominert av de konservative i Ryvangen nord på Østerbro. Hun tilhørte «den nye generasjonen» av folketingsmedlemmer tidlig i 30-årene som ble valgt i 2001. Hun ble først de konservatives talsmann på saksfelt som utdannelse, energi, miljø og likestilling, senere formann i Folketingets arbeidsmarkedsutvalg. Etter revideringen av valgkretsene i 2007 var Sjelle valgt fra Københavns storkrets frem til folketingsvalget i 2011, da hun ikke ble gjenvalgt. Høsten 2012 møtte hun i noen uker som stedfortreder for Brian Mikkelsen fra Sjællands storkrets.
Etter tiden i Folketinget har Sjelle blant annet arbeidet med et demokratiprosjekt i Tanzania og vært informasjonsarbeider ved et kjøpesenter på Frederiksberg. Fra 2018 er Sjelle medlem av Frederiksberg kommunestyre.
Hun har en kandidatutdannelse i statsvitenskap fra Københavns Universitet fra 2007 på en avhandling om samarbeidet i Øresundsregionen, skrevet sammen med Karen Hækkerup.
Hun giftet seg i 2014 med de konservatives tidligere formann Lars Barfoed.
Vietnamspettmeis
Vietnamspettmeis (Sitta solangiae) er en fugl i spettmeisfamilien.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Archicolliuris
Archicolliuris er en slekt av billene i delgruppen (underfamilien) Lebiinae i familiegruppen løpebiller.
Utseende
Middelsstore (ca. 7 millimeter), slanke, blanke, brokete fargede løpebiller. Hodet er ovalt med nokså små fasettøyne, kjevene ikke forstørrede. Antennene er tynne og rundt halve kroppslengden. Pronotum er minst dobbelt så langt som bredt, betydelig smalere enn hodet, med rundede sider, bredest et stykke bak midten. Dekkvingene er jevnbrede med kraftige punktrader, mye bredere enn forkroppen.
Utbredelse
Slekten er utbredt i Afrika og Sørøst-Asia.
Systematisk inndeling
Systematikken følger Carabidae of the World.
Storevatnet (Jølster)
Storevatnet er en innsjø i Jølster kommune i Sogn og Fjordane. Den er utspring for elva Driva i Breimsvassdraget.
Psalidocoptus
Psalidocoptus er en slekt av biller som hører til familien trebukker (Cerambycidae).
Utseende
En nokså stor, kraftig, matt, mørkt brunlig trebukk. Kjevene er ikke påfallende forstørrede. Antennene er nokså kraftige, litt over halvparten så lange som kroppen. Fasettøynene er nokså små, ikke utstikkende. Pronotum er bredere enn langt, sekskantet med to pigger på hver side. Dekkvingne er rundede, nærmest ovale, i spissen med to tenner. Beina er forholdsvis lange.
Utbredelse
Arten lever på Vanuatu.
Eva Moberg
Eva Moberg (født 14. februar 1932 i Stockholm i Sverige, død 22. mai 2011 i Stockholm i Sverige) var en svensk journalist, forfatter, spaltist og manusforfatter.
Spontan samkjøring
Spontan samkjøring er en betegnelse på en tjeneste hvor en delt engangsreise avtales på kort varsel. En slik tjeneste benytter tekniske hjelpemidler:
Eva Moberg
Liv og arbeid
Moberg ble født i Stockholm og er datteren til forfatteren Vilhelm Moberg og Margareta Törnqvist. Hun gikk ut av videregående skole i 1952, og i 1963 ble hun lisensiat i litteraturhistorie, religionshistorie og praktisk filosofi. Hennes avhandling omhandlet den franske forfatteren Colettes syn på forholdene mellom kjønnene. Hun var redaktør for Fredrika Bremer-förbundets tidsskrift, Hertha (1960-1963), kulturredaktør i ukeavisen Vi (1967-1976), og spaltist i Dagens Nyheter (1976-1992). Hun har skrevet om samfunnsproblemer, politikk, og etiske spørsmål. Fra 1968 til 1970 var hun ansatt som manusforfatter for Sveriges Television, hvor hun blant annet skrev en rekke kjente TV-revyer og situasjonskomedier.
Spontan samkjøring
Samkjøringstjenester er utbredt i USA, Storbritannia, Tyskland, Sverige og Danmark.
Eva Moberg
Liv og arbeid
Moberg var en tidlig deltaker i debatten om likestilling i Sverige. I 1961 publiserte hun artikkelen "Kvinnans villkorliga frigivning", som satte i gang en intens og langvarig debatt om mannens og kvinnens stilling i familien og samfunnet generelt. Artikkelen ble ansett som starten på nyfeminismen i Sverige. I artikkelen argumenterte hun for at likestillingen mellom menn og kvinner hadde fortsatt en lang vei å gå, ettersom det fortsatt var forventet at kvinner skulle gifte seg og ta seg av både hus og barn. På midten av 60-tallet ble Moberg medlem i Gruppe 222, en løst sammensatt aktivistgruppe for likestilling. Gruppe 222s og Mobergs idéer om et likestilt samfunn kritiserte den tradisjonelle mannsrollen; de hevdet at det ikke bare var kvinnen som måtte bli frigjort, men også mannen.
Fra 1964 til 1976 var Moberg gift med TV-produsenten Hans Hederberg, som hun også fikk en datter med i 1966. Fra 1981 og fram til sin død, var Moberg samboer med dramatikeren og journalisten, Gottfried Grafström.
Spontan samkjøring
Samkjøring i Norge
Reiseplanlegger med samkjøringsmulighet Statens vegvesen har siden 2007 arbeidet for å tilby spontan samkjøring både ved å ta i bruk ledige seter i privatbiler, men også å knytte til seg andre reisemuligheter som drosje og kollektiv transport. Alt samlet i en tjeneste for brukerne. Denne samletjenesten har navnet Offentlig Samkjøringsplatform, OSP. Arbeidet er startet, men prosjektet er ikke fullfinansiert. Andre steder har Ridescout i USA etablert en reiseplanlegger med mange reisetyper inkludert samkjøring i noen byer. I Tyskland har Qixxit alle reisemåter, inkludert samkjøring med privatpersoner som skal samme veien, tilgjengelig for brukeren.
Bergen ville sette verdensrekord i samkjøring - kun 30 biler deltok Samkjøring er ikke noe som fenger bilistene i Bergen. Samkjøring er ikke noe som fenger bilistene i Bergen ! Dette er noen av tilbakemeldingene NAF og SINTEF rapporterer om når de oppsummerer hvorfor samkjøring ikke er blitt noen suksess i Bergen, skriver BT. prosjektet var parkert etter at 45,5 millioner kroner er svidd av - nå er det skrinlagt
Yrkestransportloven forutsetter at man har løyve for persontransport dersom samkjøringen foregår hyppig og systematisk. Unntaket er for arbeidskolleger og naboer.
Kypros’ visepresident
Kypros' visepresident er det nest høyeste politiske embetet i landet etter presidenten. I henhold til forfatningen av 1960 var embetet som visepresident reservert for en tyrkisk-kypriot. Tre ministerposter var også reservert for tyrkisk-kyprioter. Disse ministrene skulle bli utnevnt av visepresidenten. Siden desember 1963 har ikke tyrkisk-kypriotene deltatt i regjeringene. Embetet som visepresident har vært ubesatt siden 1975.
Wet Wet Wet
Wet Wet Wet er et skotsk softrock-band, kjent for flere hiter i 1980- og 1990-årene. Gruppen startet å spille i 1982, men ga først ut musikk fra 1987. Bandet består av Graeme Clark (bass og vokal), Tommy Cunningham (trommer og vokal), Neil Mitchell (keyboard, piano, vokal) og fra 2018 tidligere Liberty X-sanger Kevin Simm. Hovedvokalisten Marti Pellow forlot bandet i 2017. Et femte, uoffisielt medlem, Graeme Duffin (gitar og vokal), har spilt med gruppen siden 1983. Bandet ble utnevnt til den beste britiske nykommeren under musikkprisutdelingen Brit Awards i 1988.
Bandet er best kjent for sin versjon av The Troggs-låten «Love Is All Around», som ble brukt i filmen Fire bryllup og en gravferd i 1994. Sangen ble en stor internasjonal suksess for gruppen og lå på toppen av den britiske hitlisten i 15 uker. Sangen toppet også norske VG-lista. Sangen er den som har ligget lengst sammenhengende på toppen av singellisten i Storbritannia, bare slått av Bryan Adams' «(Everything I Do) I Do It for You» som har ligget 16 uker på topp.
Guri Berg
Guri Berg (født 26. januar 1963) er en norsk kunstner og skulptør. Guri Berg er født i Trondheim, men oppvokst i Honningsvåg, Finnmark.
Hun har flere ganger kombinert kunst med teknologi. Blant annet har hun brukt matematiske funksjoner som grunnlag for en rekke store oljemalerier. Hun har laget skisser til skulpturer, bearbeidet ved hjelp av en datamaskin.
Hun har bodd nesten 10 år i San Francisco i nærheten av Silicon Valley hvor hun fikk flere offisielle oppdrag, hvorav en 110-tonns skulptur i betong. Hun har hatt arbeidsopphold i Serbia, og i et steinbrudd i Estremoz, Portugal.
Guri Berg har 13 års studier innenfor skulptur, maleri, og interiørdesign. De siste fem årene ved Statens kunstakademi i Oslo I løpet av årene har hun fått flere utmerkelser for sitt arbeid.
Carlo Costly
Carlo Yaír Costly Molina (født 18. juli 1982) er en honduransk profesjonell fotballspiller som spiller for den honduranske fotballklubben CD Marathón. Han spiller i angrep, og er også en del av. Han har spilt for flere andre klubber i sin karriere, blant annet Guizhou Zhicheng og Veria.
Han ble tatt ut til Fotball-VM 2014 i Brasil.
Sukjong av Goryeo
Sukjong av Goryeo (født 1054, død 1105) var den 15. konge av det koreanske kongedømmet Goryeo. Han var yngste bror av kong Sunjong. Han giftet seg med Myeongui, datter av Yu Hong.
Sukjong ble konge i 1095 etter at hans nevø, Heonjong abdiserte. Han gjennomførte flere nyvinninger, deriblant fordelingen av landets første messingmynter i 1102, og byggingen av en ny hovedstad i sør, Namgyeong (dagens Seoul).
Han møtte også flere angrep utenfra. I 1104 angrep jursjenerne. Han klarte ikke å møte angrepet og sendte til slutt ut general Yun Gwan for å samle en hær for å møte angrepene. Denne hæren ble kjent som Byeolmuban og bestod av tre separate divisjoner. Sukjong døde året etter på vei til den den vestlige hovedstaden, dagens Pyongyang. Han ble erstattet av sin sønn, Yejong.
Sandven Hotel
Sandven Hotel ligger i Norheimsund i Kvam i Vestland fylke og ble bygget i 1857. Hotellet har 102 rom.
Ian Buruma
Buruma studerte kinesisk litteratur og historie ved Universitetet i Leiden og japansk film ved Nihon-universitetet i Tokyo. Buruma deltar i offentlig debatt blant annet om islams rolle i Europa. Han ble tildelt Erasmusprisen for 2008. Foreign Policy førte Buruma opp blant «100 top global thinkers». Simen Ekern valgte seg År null som den beste boken fra 2015 og skrev: «Ian Buruma må regnes blant de aller mest presise og balanserte observatørene av verden i dag.»
Bakgrunn
Besteforeldrene Winnifred og Bernard Schlesinger var barn av jøder som hadde innvandret til England fra Tyskland. Begge ble preget av fordommer mot jøder i England. Boken Their Promised Land er basert på besteforeldrenes brev til hverandre og handler om livet som jøde i England tidlig på 1900-tallet. Winnifred og Bernard tok seg under andre verdenskrig av 12 jødiske barn som var blant de rundt 10,000 som ble reddet unna holocaust med Kindertransport fra Tyskland til England. Burumas onkel John Schlesinger var en kjent filmregissør.
Langhalebrednebb
Utbredelse
Den forekommer i Bangladesh, Bhutan, India, Indonesia, Kina, Kambodsja, Laos, Malaysia, Myanmar, Nepal, Thailand og Vietnam.
Underarter
Det er beskrevet fem underarter av langhalebrednebb :
Tsjekkoslovakia under EM i friidrett 1954
Tsjekkoslovakia deltok med 42 utøvere under EM i friidrett 1954 som ble arrangert 25.–29. august 1954 i Bern. Tsjekkoslovakia tok 11 medaljer under mesterskapet.
Love Is All Around
«Love Is All Around» er en sang av det engelske rockebandet The Troggs fra 1967. Den er skrevet av frontmannen Reg Presley som hentet inspirasjon fra av sangen «Love That's All Around» med bandet Joy Strings fra Frelsesarmeen. Sangen ble først gitt ut på singel i Storbritannia i oktober 1967 og nådde femteplassen på singellisten. På Billboard Hot 100 i USA gikk sangen inn på plass 98 i februar 1968 og nådde syvendeplassen i mai 1968. «Love Is All Around» lå til sammen 16 uker på den amerikanske singellisten og ble også gitt ut på The Troggs-albumet Cellophane.
Liste over Malawis statsoverhoder
Dette er en liste over Malawis statsoverhoder siden uavhengigheten i 1964 frem til dags dato.
Love Is All Around
«Love Is All Around» har siden blitt spilt inn av flere andre artister, inkludert R.E.M., som The Troggs spilte inn albumet Athens Andover med i 1992. R.E.M.s versjon kom ut som B-siden til singelen «Radio Song» i 1991. Wet Wet Wets versjon ble spilt inn til filmen Fire bryllup og en gravferd i 1994. Den ble en stor hit over hele verden, og lå blant annet 15 uker på toppen av UK Singles Chart. Sangen er også kjent i versjonen «Christmas Is All Around» fra filmen Love Acutally.
Liste over Malawis statsoverhoder
Monark (1964–1966)
Fra 1964 var ifølge Malawi Independence Act 1964 statsoverhodet monarken, som var den samme personen som Monarken av De forente kongedommer og andre britiske oversjøiske territorier og kronbesittelser. Monarken var representert i Malawi ved Generalguvernøren.
Love Is All Around
Wet Wet Wets versjon
Filmregissøren Richard Curtis møtte Wet Wet Wet og spurte om bandet ville spille inn en sang til filmen hans Fire bryllup og en gravferd. Bandet fikk velge mellom tre sanger; de to andre var «I Will Survive» med Gloria Gaynor og «Can't Smile Without You» med Barry Manilow. Sangeren Marti Pellow har fortalt at valget av «Love is All Around» var et lett valg «fordi vi visste vi kunne gjøre den til vår egen». Sangen har en annen intro enn The Troggs-versjonen, ble spilt inn 4. januar 1994 og utgitt i mai samme år.
Liste over Malawis statsoverhoder
Monark (1964–1966)
Arverekkefølgen i den malawiske tronen var den samme som arverekkefølgen til tronen til Det forente kongerike Storbritannia og Nord-Irland, styrt av Act of Settlement 1701.
Love Is All Around
Listeplasseringer
15. mai 1994 gikk «Love Is All Around» inn på UK Singles Chart på en fjerdeplass. Etter å ha klatret til andreplassen uken etter, nådde den toppen av lista 29. mai. Der ble sangen liggende i 15 uker. Det er det nest lengste en song har ligget på toppen av den britiske singellisten, bare slått av Bryan Adams' «(Everything I Do) I Do It for You», som lå 16 uker på toppen av listen i 1991.